01/07/2013 | Administración LocalMunicipal
Narón
Secretaría
Convocatoria de axudas para o pago de liquidacións tributarias de acometidas de abastecemento de auga potable e rede de sumidoiros na zona rural

BASES E CONVOCATORIA DE AXUDAS PARA ACOMETIDA DE ABASTECEMENTO DE AUGA POTABLE E REDE DE SUMIDOIROS ZONA RURAL DE NARÓN 2013.- Vista a proposta formulada que di asi: Tras a creación da sociedade mixta municipal COSMA, S. A., xestora dos servizos de abastecemento domiciliario de auga potable e das redes de saneamento, e en cumprimento do plan de actuacións previsto por este Concello e a propia mercantil, executáronse diversas obras dos colectores xerais en varias parroquias, a cargo do Concello, debendo os titulares de fincas beneficiados por aquelas, abonar as específicas acometidas á rede Xeral. Tales desembolsos teñen unha evidente incidencia na economía particular dos usuarios afectados. O Concello de Narón, como administración máis próxima á vida cotiá, é receptora en primeira instancia das demandas cidadás, e para dar resposta ás necesidades sociais dos seus veciños, aprobou mediante acordo do Concello Pleno, de data 29 de Xaneiro de 2009 as bases que rexerán na convocatoria de axudas públicas para o pago das liquidacións tributarias de acometidas de abastecemento de auga potable e rede de sumidoiros na zona rural. Coa aprobación da nova Ordenanza Xeral de Subvencións do Concello de Narón, e habéndose realizado novos tramos das obras da rede de acometidas para abastecemento de auga potable e de sumidoiros na zona rural, é necesario a adaptación das actuais bases para a convocatoria de axudas. Por iso, proponse á Xunta de Goberno Local que ditamine favorablemente a adopción dos seguintes acordos: PRIMEIRO.- Aprobar as bases para a concesión de axudas públicas para o pago de liquidacións tributarias de acometidas para abastecemento de auga potable e de sumidoiros na zona rural, nos termos que se describen. Á vista da aprobación da nova ordenanza xeral de subvencións do Concello de Narón, e habéndose realizado novos tramos das obras da rede de acometidas para abastecemento de auga potable e de sumidoiros na zona rural, é necesario a adaptación das bases para a convocatoria de axudas. O Obxecto da presente é a regulación do contido, procedemento de xestión e resolución de axudas sociais para o pago das acometidas de abastecemento de auga e rede de sumidoiros na zona rural do Concello de Narón realizadas dende o remate do prazo de solicitude da convocatoria correspondente á anualidade de 2011, ata o último día do prazo de solicitude do presente ano, en concordancia coas ordenanzas fiscais aprobadas vixentes no presente ano, e as bases de execución do orzamento para o exercicio 2013. Poderán solicitar as axudas a que se refire o apartado anterior os propietarios dos predios que houberan satisfeito, ou deberan satisfacer o importe das taxas xeradas para a conexión á rede xeral de auga e rede de sumidoiros na zona rural obxecto desta convocatoria, dende o momento do establecemento da taxa de acometidas en zona rural obxecto desta convocatoria e que se atopen nalgún dos supostos determinados a continuación: A efectos da presente convocatoria, entenderase por unidade familiar, o total das persoas que figuren empadroadas no domicilio, ou, sen estar empadroadas, convivan no mesmo, no período de seis meses anteriores á data de publicación desta convocatoria. Así mesmo, entenderase por renda total máxima os ingresos brutos anuais da unidade familiar, determinados a efectos do Imposto sobre a renda das persoas físicas (Base Impoñible xeral + base impoñible de aforro, e caso de non estar obrigado a facer a declaración, pola suma do rendemento neto reducido e os rendementos de capital mobiliario). As solicitudes presentaranse nos modelos que se facilitarán no Servizo Sociocomunitario do Concello (primeiro andar do edificio municipal) ou no propio rexistro xeral (planta baixa), acompañadas da documentación que se indica a continuación: Carta de pago do tributo a nome do solicitante da axuda. No caso de fraccionamentos de pago presentarase a notificación do tributo e as cartas de pago por pagos xa realizados no seu caso. Certificado de empadroamento ou convivencia de todas as persoas que conviven no domicilio, expedido polo Concello e que forman a unidade familiar, cunha antigüidade mínima de 6 meses anteriores á data da presente solicitude (solicitado desde o propio Servizo Sociocomunitario). Declaración do imposto sobre a renda das persoas físicas de 2012 ou certificado da Axencia tributaria da exención da declaración, de cada un dos membros da unidade familiar. No suposto de estar exento ou non dispoñer de declaración deberán acreditarse os ingresos por medio de: Certificado da Axencia Tributaria de conforme non a presentaron e dos datos de que dispón a dita axencia. Xustificantes de ingresos (nóminas, pensións, intereses bancarios, alugueiros, etc.) da unidade familiar. No caso das persoas que non traballan deberán presentar un xustificante do INEM, no que se certifique a súa situación de demanda, situación actual en prestacións e haberes do dous últimos anos. Declaración responsable de non ter percibido ningunha axuda ou subvención para a mesma finalidade: Os documentos xustificativos da subvención, serán as cartas de pago, ou documento xustificativo conforme se fixo o pago de tributo obxecto da subvención. Establécese unha orde de prelación que virá determinada polos ingresos da unidade familiar, de menor a maior, ata completar a consignación orzamentaria existente, e non caso de igualdade será a antigüidade no pago efectivo do Tributo. O prazo de solicitude será de 30 días naturais contados a partir do día seguinte á publicación da presente convocatoria no Boletín Oficial da Provincia da Coruña. O importe das axudas, vai depender dos tramos de renda que se especifican no presente apartado e o número de membros da unidade familiar. O importe máximo das axudas non poderán superar ó 95 % da cota reducida establecida nas ordenanzas fiscais vixentes reguladoras da Taxa por subministración de auga potable e da Rede de sumidoiros: Con carácter xeral, declárase incompatible a percepción da calquera das axudas enumeradas na Base 2 coa obtención de subvencións polo mesmo concepto. As solicitudes serán conformadas e tramitadas polo Servizo Sociocomunitario Municipal. Unha vez informadas, serán valoradas pola Comisión Informativa de Desenvolvemento da actividade social, que actuará a como de comisión de valoración por economía de procedemento. As propostas de concesión de axudas serán previamente fiscalizadas pola Intervención Municipal. Nos supostos de pagos aprazados ou fraccionados, o acordo de aprobación farase pola totalidade da axuda, e a aprobación do pago farase previa presentación de carta de pago correspondente polo beneficiario. Se elevarán, para a súa aprobación, á Xunta de Goberno Local, no prazo máximo de 6 meses contados a partir do primeiro día da convocatoria. Para o non previsto, estarase ao disposto con carácter xeral na normativa seguinte: Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, Lei 58/2003, de 17 de decembro, Xeral Tributaria, Lei 38/2003, de 17 de novembro, Xeral de Subvencións, Lei 9/2007 de 13 de Xuño de Subvencións de Galicia, Bases de Execución do Orzamento do Concello de Narón, Ordenanzas fiscais vixentes, Ordenanza xeral de subvencións do Concello de Narón, e demais normativa concordante. Será causa de perda ou anulación das axudas, coa consecuente obrigación de devolver as cantidade percibidas e sen prexuízo das responsabilidades en que puidesen incorrer, falsear as declaracións formuladas na solicitude ou os documentos xustificativos do gasto realizado. Ás presentes bases deixan sen efecto as anteriores aprobadas o 25 de Xaneiro de 2009. SEGUNDO.- Aprobar a convocatoria de axudas públicas para o pago das liquidacións tributarias de acometidas de abastecemento de auga potable e rede de sumidoiros na zona rural realizadas dende o remate do prazo de solicitude da convocatoria correspondente á anualidade de 2011, ata o último día do prazo de solicitude do presente ano, con cargo a aplicación orzamentaria 23100.48002 do orzamento de 2013 e ata o límite de 15.000 €. TERCEIRO.- A presente convocatoria publicitarase mediante anuncio no BOP, polo que o prazo para presentar as solicitudes será de 30 días naturais contados a partir do día seguinte a esta publicación. Narón, 21 de xuño de 2013 O alcalde, José M. Blanco Suárez